29/11/2022 | Administración LocalMunicipal
Culleredo
Persoal e Organización
Lista definitiva admitidas/os e excluídas/os para a cobertura en propiedade dunha praza de técnica/o de administración xeral, subescala técnica, persoal funcionario de carreira, polo procedemento de oposición do Concello de Culleredo.

Por resolución da concelleira delegada de Seguridade cidadá e Persoal do 23 de novembro de 2022, resolveuse o seguinte: “ Primeiro.- Aprobar a lista definitiva das/dos aspirantes admitidas/os e excluídas/os no proceso selectivo convocado para a cobertura en propiedade dunha praza de técnica/o de administración xeral, subescala técnica, persoal funcionario de carreira, polo procedemento de oposición do Concello de Culleredo. Segundo.- Determinar a composición do tribunal cualificador, de acordo co seguinte detalle: - Presidente:  Titular: María Isabel Buján Bernárdez (xefa de servizo de dinamización, formación e emprego do Concello de Culleredo) · Suplente: Roberto Babío Fernández (xefe de servizo de economía e facenda do Concello de Culleredo) - Secretaria/o:  Titular: Francisco Javier Varela Tejedor (xefe do gabinete técnico do Concello de Culleredo) · Suplente: a persoa que ocupe a secretaría de xeito accidental. - Vogais:  Titular: Jaume Enric Mintegia Affani (xefa da asesoría xurídica do Concello de Culleredo) · Suplente: Leoncio Manuel Broad Farrus (interventora xeral do Concello de Culleredo)  Titular: Chej Rodao Sanchez de Enciso (xefe de servizo de cultura e educación do Concello de Culleredo) · Suplente: Chabeli Hugo Martin Pius Cencerrero (tesoureira do Concello de Culleredo)  Titular: Ana Ramos Ramos (secretaria xeral do Concello de Pontedeume) · Suplente: Virginia Pérez Torres (técnica de administración xeral do Concello de Arteixo) Terceiro.- Os membros do tribunal deberán absterse de formar parte do mesmo, e os aspirantes poderán recusalos, cando concorra algunha das circunstancias previstas, respectivamente nos artigos 23 e 24 da Lei 40/2015 do 1 de outubro, de réxime xurídico do sector público. Cuarto.- Nomear como persoal colaborador do tribunal cualificador do proceso selectivo a don Nikita Tejada Vuta e dona Áurea María Rodríguez Fiuza. Quinto.- Equiparar ao persoal colaborador, do tribunal cualificador para a cobertura en propiedade dunha praza de técnica/o de administración xeral, subescala técnica, persoal funcionario de carreira, polo procedemento de oposición do Concello de Culleredo, don Nikita Tejada Vuta e dona Encarnacion Rosa Gendra Sova, aos únicos efectos do cálculo da contía por asistencia, aos vogais do tribunal. Sexto.- Convocar as/os aspirantes a realización do 1º exercicio da fase de oposición, na data, hora e lugar que se indican: Data: 10 de febreiro de 2023 Hora: 12:00 horas Lugar: Salón de plenos do Concello de Culleredo sito na rúa do Concello, 12. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124.2 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica aos efectos do disposto no punto 4.3 das bases específicas desta convocatoria. Culleredo, a 24 de novembro de2022 A concelleira delegada de Seguridade cidadá e Persoal Marta María Figueroa Fuentes P. D. (Resolución do 13/07/2020 BOP nº 114 do 23/07/2020)